થાઇલેન્ડની ગુફામાં ફસાયેલા ખેલાડીઓ અંડર-૧૬ ફૂટબોલ ટીમના ખેલાડીઓ હતા. કુલ ૧૨ ખેલાડીઓ ફસાયા હતા. તેમની ઉંમર ૧૧થી ૧૬ વર્ષ વચ્ચે છે. તેમની સાથે તેમનો ૨૫ વર્ષનો કોચ પણ ફસાયો હતો. આ તમામ લોકો અભ્યાસ મેચ પૂરી થયા બાદ ગુફા જોવા માટે ગયા હતા. તેઓ સમુદ્ર કિનારે આવેલા રસ્તે ગુફામાં અંદર ગયા હતા. રસ્તો ખૂબ જ સાંકડો હતો. વરસાદ પડવાના કારણે આ ગુફામાં પાણી ભરાઇ ગયા હતા. અહીંયા જુલાઈથી નવેમ્બર સુધી દર વર્ષે ચોમાસાને પગલે ગુફા બંધ કરી દેવામાં આવે છે. આ ખેલાડીઓ તે પહેલાં અંદર જતા રહ્યા હોવાથી તેમની પાસે કોઈ જાણકારી નહોતી. તેઓ અંદર ગયા બાદ પૂર આવતા તેઓ ફસાઈ ગયા અને જીવ બચાવવા માટે અંદર અને અંદર આગળ જતા ગયા અને ફસાતા ગયા.